Pengegarantisaken

Pengegarantisaken er en politisk sak i Hedmark fylkeskommune i 2012 som førte til at to av fire medlemmer av det styrende fylkesrådet trakk seg, samt fylkessjefen for næring og nyskaping. Fylkesrådet er valgt av fylkestinget, og leder den daglige administrasjonen av fylket.

Bakgrunnen var en pengeutdeling til Hamar-selskapet Scan4News, som av fylkesrådet 17. april ble tildelt to millioner i 2012, mot Senterpartiets stemme.Olav Arne Bjerkelund (17. april 2012): Millionstøtte til europeisk forskningsprosjekt.Hedmark fylkeskommune. De fikk også en garanti på fire millioner de to neste årene. 2. mai kunne Østlendingen avsløre at fylkessjef for næring og utvikling, Ingrid Lauvdal, allerede 10. februar hadde sendt en e-post til EU-organisasjonen Eurostar og garantert for seks millioner kroner til Scan4News. E-posten ble skrevet i såmråd med fylkesrådsmedlemmet Eva Arnseth.Randi Undseth (2. mai 2012): Lovet støtte på forskudd. Østlendingen. Dagen etter tok Arnseth ansvar for at det var blitt gjort feil i behandlingen, og trakk seg som fylkesråd.Erik Johnsen (3. mai 2012): Eva Arnseth trekker seg som fylkesråd . Hedmark fylkeskommune.

3. mai kunne Hamar Arbeiderblad fortelle at også fylkesrådsleder Njål S. Føsker var klar over at garantien ble gitt i februar, etter å ha fått tak i e-poster som gikk mellom Føsker og daglig leder i Scan4News, Frode Iversen. Føsker hadde i intervju med Østlendingen dagen før avvist at han var klar over noen pengegaranti så tidlig.Stian F. Steinsvik (3. mai 2012): Ble varslet om garanti. ''Hamar Arbeiderblad, side 6-7. Mandag 7. mai trakk både fylkessjef Ingrid Lauvdal og fylkesrådslederen seg fra sine stillinger.Gaute Moen (7. mai 2012): Fylkesrådsleder Njål S. Føsker trekker seg. Hedmark fylkeskommune.Erik Johnsen (7. mai 2012): Ingrid Lauvdal fratrer som fylkessjef Hedmark fylkeskommune.

Etter at Føsker trakk seg ble det etablert nytt fylkesråd i Hedmark, med Per-Gunnar Sveen som ny fylkesrådsleder.Bjørn Frode Løvlund (21. mai 2012): Her er det nye fylkesrådet Østlendingen. Fylkestinget vedtok at saksforløpet skulle granskes, men allerede før granskingen var ferdig vedtok det nye fylkesrådet i Hedmark å omgjøre vedtaket og trekke støtten.Hamar Arbeiderblad (28. aug 2012): Trekker støtte til Scan4news Hamar Arbeiderblad. 
Fylkesrådet ble kraftig kritisert for å ha gransket seg selv i stedet for å vente på ekstern granskning og for å ha opptrådt som gransker, saksbehandler og besluttende myndighet i samme sak.Hege Engdal Næss (3. sept 2012): Raserer all tillit fra næringslivet Hamar Arbeiderblad.
Den eksterne granskningen utført av Hedmark Revisjon konkluderte med at det opprinnelige vedtaket var gyldig, og Hedmark fylkeskommune har i ettertid videreført støtten til prosjektet.Unni Kristiansen (8.nov 2012): Scan4news-vedtaket er gyldig  Hamar Arbeiderblad.

Referanser

Kategori:Norsk lokalpolitikk
Kategori:Politikk i Hedmark